Άλεξ Αμπρίνες

Ο **Αλεχάνδρο  Αμπρίνες Ρεδόνδο** (Πάλμα ντε Μαγιόρκα, 1 Αυγούστου 1993) είναι Ισπανός πρώην επαγγελματίας διεθνής καλαθοσφαιριστής. Έχει ύψος 1.98 μέτρων και αγωνιζόταν κυρίως ως σούτινγκ γκαρντ και σμολ φόργουορντ. 

## Επαγγελματική σταδιοδρομία

### Ισπανία
Μεταξύ 2010 και 2012, ο Αμπρίνες έπαιξε για την Κλίνικας Ρινκόν και την Ουνικάχα Μάλαγα. Ανταλλάχτηκε στην Μπαρτσελόνα τον Ιούλιο του 2012.

Στις 27 Ιουνίου 2013, επιλέχθηκε από τους Οκλαχόμα Σίτι Θάντερ με την 32η συνολική επιλογή στο ντραφτ του NBA του 2013.

Στις 19 Μαΐου 2015, ο Αμπρίνες υπέγραψε εκ νέου με την Μπαρτσελόνα μέχρι το 2019. Τον Μάιο του 2016, ονομάστηκε το ανερχόμενο αστέρι της Ευρωλίγκας. Έπαιξε τέσσερα χρόνια για τη Μπαρτσελόνα, κατακτώντας τρεις τίτλους με τον σύλλογο – ένα πρωτάθλημα ισπανικού πρωταθλήματος ACB, ένα Κύπελλο Ισπανίας και ένα Σούπερ Καπ Ισπανίας. Στις 19 Ιουλίου 2016, η Αμπρίνες χώρισε τους δρόμους του με την Μπαρτσελόνα.

### Οκλαχόμα Σίτι Θάντερ
Στις 23 Ιουλίου 2016, ο Αμπρίνες υπέγραψε με τους Οκλαχόμα Σίτι Θάντερ. Έκανε την πρώτη εμφάνισή του για τους Θάντερ στην έναρξη της περιόδου στις 26 Οκτωβρίου 2016, σημειώνοντας τρεις πόντους ερχόμενος από τον πάγκο σε μία νίκη με 103–97 επί των Φιλαδέλφια 76ερς. Στις 21 Δεκεμβρίου 2016, πέτυχε πέντε τρίποντα και τελείωσε με 18 πόντους, υψηλό σταδιοδρομίας, στη νίκη με 121–110 επί των Νιου Όρλεανς Πέλικανς. Στις 24 Φεβρουαρίου 2017, στο πρώτο του ξεκίνημα ως βασικός στην σταδιοδρομία του, ο Αμπρίνες σημείωσε νέο υψηλό σταδιοδρομίας με 19 πόντους σε μία νίκη με 110–93 επί των Λος Άντζελες Λέικερς.

Στις 9 Δεκεμβρίου 2017, ο Αμπρίνες, ξεκινώντας στη θέση του τραυματία Πολ Τζορτζ, σημείωσε 20 πόντους που ήταν νέο προσωπικό υψηλό του σε μία νίκη με 102–101 στην παράταση επί των Μέμφις Γκρίζλις.

Την 1η Νοεμβρίου 2018, ο Αμπρίνες είχε 25 πόντους με πέντε τρίποντα σε μία νίκη με 111-107 επί των Σάρλοτ Χόρνετς. Αργότερα τον ίδιο μήνα, στις 30 Νοεμβρίου, ο Αμπρίνες σημείωσε 21 πόντους με επτά τρίποντα με νέο προσωπικό υψηλό του σε μία νίκη με 124-109 επί των Ατλάντα Χοκς.

Στις 9 Φεβρουαρίου 2019, ο Αμπρίνες παραιτήθηκε από τους Θάντερ.

### Επιστροφή στην Μπαρτσελόνα
Στις 12 Ιουλίου 2019, ο Αμπρίνες υπέγραψε διετές συμβόλαιο με την Μπαρτσελόνα με την επιλογή ενός τρίτου έτους. Στις 14 Φεβρουαρίου κατέκτησε το Κύπελλο Ισπανίας, αφού η Μπαρτσελόνα κέρδισε στον τελικό την Ρεάλ Μαδρίτης με 88-73. Στις 15 Ιουνίου, κατέκτησε για δεύτερη φορά το Πρωτάθλημα Ισπανίας. Στις 30 Ιουνίου 2021, επέκτεινε το συμβόλαιό του με την ομάδα μέχρι το 2026. Υπέστη τραυματισμό στο γόνατό του στις 17 Σεπτεμβρίου 2021 και έμεινε εκτός για τέσσερις μήνες. Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό την Ρεάλ 64-59. Στις 20 Ιουνίου 2023, κατέκτησε το Πρωτάθλημα Ισπανίας, αφού η Μπαρτσελόνα νίκησε στη σειρά των τελικών την Ρεάλ Μαδρίτης 3-0. Τη σεζόν 2024-25, μέτρησε 37 παιχνίδια με την Μπαρτσελόνα στην Ευρωλίγκα, έχοντας 4.5 πόντους με 37.9% στο τρίποντο, 2.1 ριμπάουντ και 0.7 ασίστ.

Στις 22 Ιουλίου 2025, ανακοίνωσε την απόσυρσή του από την αγωνιστική δράση, σε ηλικία 31 ετών.

## Εθνική ομάδα
Ο Αμπρίνες έχει παίξει με τις μικρές εθνικές ομάδες της Ισπανίας. Κέρδισε το χρυσό μετάλλιο στο Ευρωπαϊκό Πρωτάθλημα Εφήβων της FIBA το 2011, όπου αναδείχθηκε στην καλύτερη ομάδα της διοργάνωσης, καθώς και Πολυτιμότερος Παίχτης (MVP) του πρωταθλήματος. Έπαιξε επίσης στο Ευρωπαϊκό Πρωτάθλημα Νέων Ανδρών της FIBA το 2012, όπου κέρδισε το χάλκινο μετάλλιο. 

Το 2016, κέρδισε το χάλκινο μετάλλιο στους Ολυμπιακούς Αγώνες του Ρίο με την εθνική ομάδα καλαθοσφαίρισης της Ισπανίας. Έπαιξε και στο Ευρωπαϊκό Πρωτάθλημα του 2017, στο όποιο η Ισπανία κατέκτησε το χάλκινο μετάλλιο. Ήταν παρών στο Παγκόσμιο Κύπελλο 2023 και το καλοκαίρι του 2024, αγωνίστηκε για τρίτη φορά σε Ολυμπιακούς Αγώνες, αφού ήταν παρών στο Παρίσι για την 33η Ολυμπιάδα.

## Στατιστικά
### ΝΒΑ

#### Κανονική περίοδος

|-
| style="text-align:left;"| 
| style="text-align:left;"| Οκλάχόμα Σίτι
| 68 || 6 || 15.5 || .393 || **.381** || .898 || 1.3 || **.6** || **.5** || .1 || **6.0**
|-
| style="text-align:left;"| 
| style="text-align:left;"| Οκλαχόμα Σίτι
| **75** || **8** || 15.1 || **.395** || .380 || .848 || **1.5** || .4 || **.5** || .1 || 4.7
|-
| style="text-align:left;"| 
| style="text-align:left;"| Οκλαχόμα Σίτι
| 31 || 2 || **19.0** || .357 || .323 || **.923** || **1.5** || **.6** || **.5** || **.2** || 5.3
|- class="sortbottom"
| style="text-align:center;" colspan="2"| Σταδιοδρομία
| 174 || 16 || 16.0 || .387 || .368 || .880 || 1.4 || .5 || .5 || .1 || 5.3

#### Πλέι οφ

|-
| style="text-align:left;"| 2017
| style="text-align:left;"| Οκλαχόμα Σϊτι
| 5 || 0 || 16.0 || .348 || .294 || .750 || 1.8 || **.8** || .0 || .0 || **4.8**
|-
| style="text-align:left;"| 2018
| style="text-align:left;"| Οκλαχόμα Σίτι
| **6** || 0 || **18.3** || **.400** || **.462** || **1.000** || **2.7** || .3 || **.8** || **.3** || 4.0
|- class="sortbottom"
| style="text-align:center;" colspan="2"| Σταδιοδρομία
| 11 || 0 || 17.3 || .372 || .367 || .833 || 2.3 || .5 || .5 || .2 || 4.4

## Τίτλοι-Διακρίσεις

### Συλλογικοί

#### Μπαρτσελόνα

* 3x Πρωτάθλημα Ισπανίας: (2014, 2021, 2023)

* 3x Κύπελλο Ισπανίας: (2013, 2021, 2022)
* Σούπερ Καπ Ισπανίας: (2015)

### Ατομικά

* 2x Καλύτερη νεανική ομάδα στο Πρωτάθλημα Ισπανίας: (2014, 2015)
* Ανερχόμενος Αστέρας στην Ευρωλίγκα: (2016)

### Μικρές εθνικές ομάδες Ισπανίας

* Ευρωπαϊκό Πρωτάθλημα Εφήβων FIBA 2011 : Καλύτερη ομάδα της διοργάνωσης
* Ευρωπαϊκό Πρωτάθλημα Εφήβων FIBA 2011 : Πολυτιμότερος Παίχτης (MVP)

## Παραπομπές

 
Κατηγορία:Ισπανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024